Xplora1: Peter Gabriel's Secret World
XPLORA1: Peter Gabriel's Secret World (იგივე XPLORA1) — მუსიკალური კომპიუტერული თამაში. შექმნილია პიტერ გებრიელის მიერ. გამოვიდა 1993 წელს. თამაში გამოვიდა, როგორც მუსიკოსის 1992 წლის ალბომის Us პრომო-დამატება. Xplora1-ის წარმატების შემდეგ გებრიელმა გამოუშვა კიდევ ერთი მსგავსი თამაში, EVE. XPLORA1 თავდაპირველად გამოვიდა Macintosh-ისთვის, 1994 წელს კი გამოიცა Windows-ისთვის. 1995 წელს გამოვიდა CD-i ვერსია. თამაშის მსვლელობისას მომხმარებელი სხვადასხვა თავსატეხის გამოცნობაზე მუშაობს. ინტერაქტიულ რეჟიმში მას შეუძლია გებრიელთან ინტერვიუების ნახვა და წარსულში მასთან მომუშავე მუსიკოსების ბიოგრაფიების წაკითხვა. თავსატეხების ამოხსნასთან ერთად, იხსნება დაბლოკილი შიგთავსიც.